PRITARTA

Panevėžio rajono savivaldybės tarybos

2022 m. gegužės 5 d. sprendimu Nr. T-

**PANEVĖŽIO R. KREKENAVOS MYKOLO ANTANAIČIO GIMNAZIJOS**

**2021 METŲ VEIKLOS ATASKAITA**

\_\_\_\_2022-04-13\_\_\_\_

 (data)

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)Pagal Krekenavos Mykolo Antanaičio gimnazijos (toliau – gimnazija) 2021–2023 metų strateginį planą vykdomos ugdymosi kokybės gerinimo, informacinių komunikacinių technologijų (toliau – IKT) vystymo, edukacinių erdvių atnaujinimo strategijos.2021 metų veiklos prioritetai: ugdymosi kokybės tobulinimas; saugios gimnazijos kūrimas; mokinių sveikatos stiprinimas.2021 metų veiklos tikslai ir uždaviniai:1. Tobulinti ugdymo kokybę ir stiprinti mokinių mokymosi motyvaciją, išnaudojant IKT galimybes: efektyvinti ugdymo procesą, kryptingai panaudojant turimas IKT pamokoje; stiprinti mokinių mokymosi motyvaciją.
2. Puoselėti gimnazijos bendruomenės vertybines nuostatas: skatinti mokinių pilietinę, pažinimo, komunikavimo ir kultūrinę kompetencijas; skatinti gimnazijos bendruomenės narių lyderystę ir asmeninę saviugdą; formuoti gimnazijos bendruomenės narių sveikos gyvensenos ir fizinio aktyvumo įpročius.
3. Kurti saugią ir modernią gimnazijos edukacinę aplinką: modernizuoti ir įrengti saugias gimnazijos vidaus ir lauko edukacines erdves.

Gimnazijos 2021 m. veiklos rezultatai yra labai geri. Nepaisant sudėtingų pandeminių sąlygų, sėkmingai įgyvendinome ugdymosi kokybės gerinimo strategiją (pagrindimas – ugdymosi kokybė tenkina gimnazijos bendruomenę). Padidėjo bendras išlaikytų valstybinių brandos egzaminų (toliau – VBE) balų vidurkis 47,4 (2020 m. buvo 43,5), nežymiai sumažėjo VBE išlaikymo procentas 94,4 (2020 m. buvo 97,7). Aukštesni biologijos 65,7 (+22,4), matematikos 40,2 (+10,3), informacinių technologijų 54,5 (+8,0), geografijos 49,3 (+3,9) VBE rezultatų vidurkiai lyginant su 2020 m. abiturientų rezultatais. Aukščiausi VBE įvertinimai: lietuvių kalba ir literatūra – 100, 82; anglų kalba – 93, 87, 86; matematika – 87. Gimnazijos abiturientų biologijos, informacinių technologijų, matematikos VBE išlaikymo vidurkiai viršija tiek šalies, tiek Panevėžio rajono gimnazijų rodiklius. Net 20 proc. gimnazijos abiturientų anglų kalbos VBE išlaikė aukštesniuoju lygiu (86–100).Vykdant gimnazijos edukacinių erdvių atnaujinimo strategiją, savivaldybės biudžeto lėšomis (35 300 Eur) atnaujintas seno korpuso III aukšto koridorius, istorijos kabinetas ir vaiko dienos centro patalpa; atliktas II aukšto koridoriaus (antstato) kosmetinis remontas savo lėšomis (1 000 Eur); iš papildomai skirtų biudžeto lėšų (8 420 Eur) 7 patalpose (seno korpuso III ir I aukšte) įrengti oro kondicionieriai pagerino mokymo(si) sąlygas šiltuoju metų laiku. Įrengtos pakeliamos lysvės kiekvienai pradinio ugdymo klasei, siekiant sudaryti sąlygas mažiesiems gimnazistams mokytis pasaulio pažinimo patyriminiu būdu. Atliktas abiturientės R. M. dailės brandos egzamino kūrybinis darbas – fotografijų paroda, įprasminanti karantino laikotarpį, papuošė III aukšto koridoriaus erdvę; fizikos mokytojo iniciatyva įvykdytas lauko klasės įrengimo I etapas. Racionaliai naudojant turimus asignavimus, atnaujinta mokytojų kambario erdvė – įrengtas laisvalaikio refleksijos kampelis, atnaujintas aptarnaujančio personalo poilsio kambarys, atnaujinti direktoriaus bei direktoriaus pavaduotojo administracijai ir ūkiui kabinetų baldai. Įsigytos daiktų spintelės mokiniams (32 vnt., 1 137 Eur paramos lėšos), skirtos mokymo priemonėms ir rūbams laikyti, kurios savo spalvomis pagyvina gimnazijos edukacinę erdvę.Dėl besitęsiančios COVID-19 pandemijos, ugdymo(si) procesas buvo organizuojamas derinant kontaktinį, nuotolinį ir hibridinį mokymą(si). Nuotoliniam, hibridiniam mokymui(si) organizuoti Nacionalinė švietimo agentūra gimnazijai perdavė 3 nešiojamuosius kompiuterius (bendra vertė – 2 100 Eur) ir 3 hibridinės įrangos komplektus SWIVL mobilius robotus (1 040 Eur). Tęsiant gimnazijos IKT vystymo strategijos įgyvendinimą įsigyta kompiuterinės įrangos: 2 stacionarūs hibridinės klasės komplektai (4 000 Eur), mobilus hibridinis įrenginys OWL (1 200 Eur), 6 nešiojamieji kompiuteriai mokytojams (3 650 Eur), interaktyvus ekranas (3 000 Eur), 18 grafinių planšečių (1 440 Eur), vaizdo projektorius (486 Eur), 7 daugiafunkciai įrenginiai (1 500 Eur), atnaujintos 4 belaidžio interneto erdvės gimnazijoje (4 Wifi stotelės – 660 Eur), 3 web kameros (120 Eur), 11 garso kolonėlių komplektas (133 Eur), vaizdo stebėjimo kamera su montavimo darbais (230 Eur). Užbaigti gimnazijos interneto svetainės atnaujinimo darbai (190 Eur). Nuotoliniam, hibridiniam mokymui(si) buvo naudojama vieninga mokymo(si) aplinka – „Microsoft Office 365“ (MS Teams). Individualios mokinių pažangos fiksavimui ir stebėjimui sėkmingai naudojama EDUKA dienynas ir EDUKA klasės sistema (248 licencijų paketo kaina metams – 4 632 Eur), IKT įrankis „Eduten Playground“ (metinė licencija – 254 Eur), nuo rugsėjo 1 d. pradėtas naudoti TAMO dienynas. Gimnazijos mokytojai ir pagalbos mokiniui specialistai tobulino informacinių technologijų kompetencijas. 9 mokytojai ir pagalbos mokiniui specialistai dalyvavo Panevėžio r. švietimo centro organizuotame renginyje „Virtualios dirbtuvės“, kuriame pristatė savo patirtį organizuojant ugdymo(si) procesą nuotoliniu būdu ir taikant IT, 10 pedagogų tobulinosi projekto ,,Mokyklų darbuotojų, koordinuojančių IKT, kompetencijos tobulinimas“ organizuotuose ilgalaikiuose (40 val.) mokymuose, 6 pedagogai dalyvavo „Erasmus+“ programos projekte „Skaitmeninė klasė“ Ispanijoje ir Graikijoje.*Paramos lėšų pritraukimas.* Už 1,2 proc. nuo GPM deklaracijas gauta 1 504 Eur, t. y. beveik 200 Eur daugiau nei praėjusiais metais. Paramos lėšų iš kitų rėmėjų gauta 1 160 Eur. Šios lėšos tikslingai panaudotos turtui ir priemonėms įsigyti, renginiams ir ekskursijoms organizuoti.*Projektinė veikla.* Gimnazija savarankiškai ir kartu su socialiniais partneriais vykdė 18 projektų. Vaikų socializacijos bei visuomenės sveikatos rėmimo programų 3 projektų įgyvendinimui iš Panevėžio rajono savivaldybės gauta – 1 850 Eur. Reikšmingiausias projektas – tarptautinės programos „Erasmus+“ KA1 projektas „Skaitmeninė klasė“, jo veiklos bus tęsiamos 2022 m. (IKT valdymo, panaudojimo ugdymo procese ir anglų kalbos tobulinimo kompetencijos).*2021 m. direktoriaus veiklos prioritetai*: ugdymo kokybės gerinimo strategijos vykdymas, kontaktinio, nuotolinio, hibridinio mokymo formų derinimas, gimnazijos veiklos organizavimas COVID-19 sukelto karantino sąlygomis, siekiant užtikrinti saugumo reikalavimus, edukacinių erdvių atnaujinimo strategijos vykdymas, IKT strategijos plėtra, „Erasmus+“ KA1 tarptautinio projekto „Skaitmeninė klasė“ įgyvendinimas, paramos lėšų pritraukimas, sveikatą stiprinančios mokyklos programos veiklos. |

Ataskaitą parengė direktorius Vaidas Pocius

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_